钦定古今图书集成/历象汇编/乾象典/第071卷 > 《岊山晓云歌》袁正
## 钦定古今图书集成/历象汇编/乾象典/第071卷 > 《岊山晓云歌》袁正

“大坤湿气蒸嵷巃，油然勃然连苍穹。曙窗注望东巴
峰，须臾不见青芙蓉。初疑博山喷出紫云缕，又疑蜃
精海底推起龙王宫。东西模糊总一色，上下变幻知
几重。既非芒砀山中隐刘季，又非阳台神女遥相通。
苍文元豹隐丹壑，失巢老鹤迷青松。忽见千株万株
老古桧，化作千丈万丈苍精龙。断崖滴翠晴洒洒，落”
花细雨春濛濛。金乌欲上海水赤，神光荡射生青红。
狂飙卷地忽吹尽，依然绣出金屏风。奇奇怪怪渺无
际，《且将浩兴》收拾填心胸。